32002D0038
L 016/35
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 27 декември 2001 година
за установяване на параметрите на изследванията и установяване на код и стандартни правила за преобразуване във форма, подходяща за машинно четене на данните, отнасящи се до изследванията на насаждения от определени сортове плодни дървета
(нотифицирано под номер С(2001) 4626)
(2002/38/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 76/625/ЕИО на Съвета от 20 юли 1976 г. относно статистическите изследвания, които трябва да се извършват от държавите-членки с цел определяне на производственият потенциал на насажденията от определени видове плодни дървета (1), и по-специално член 4, параграфи 2 и 4 от нея,
като има предвид, че:
(1)
Оборудването, с което разполага Комисията за извършване на анализ на резултатите от изследванията на насажденията от определени сортове плодни дървета, и необходимостта от рационалното му използване, налагат да бъдат уточнени машинно четимите носители, съвместими с оборудването и да бъде определен един стандартен формат за прехвърлянето на данните в машинно четима форма.
(2)
В определени производствени области съществуват хомогенни климатични и агрономични условия, отговарящи на известна еднородност в добива на плодове от хектар; използването на резултатите от проучванията за всяка от тези производствени зони увеличава точността на прогнозите за производството в средносрочен план. Границите на тези производствени зони ще бъдат определени.
(3)
Необходимо е да се проучат техническите характеристики, които е вероятно да се променят, за да се гарантира, че статистиката постоянно се адаптира към икономическите условия.
(4)
Мерките, предвидени в настоящото решение, са в съответствие със становището на Постоянния комитет за земеделска статистика, създаден с Решение 72/279/ЕИО на Съвета (2),
ПРИЕ НАСТОЯЩОТО РЕШЕНИЕ:
Член 1
Границите на производствените райони, които трябва да бъдат определени и техните съответни кодове, са посочени в приложение I към настоящото решение.
Член 2
Статистическите класове по възраст на засетите дървета, посочени в член 2, параграф 1, буква Б) от Директива 76/625/ЕИО, са изброени в приложение II към настоящото решение.
Член 3
Видовете плодове и сортовете, посочени в член 2, параграф 1, буква А) от Директива 76/625/ЕИО, са изброени в приложение III към настоящото решение.
Член 4
Статистическите класове за нетната засадена площ, броя дървета и плътността на насажденията, посочени в член 2, параграф 1, буква В) на Решение 76/625/ЕИО, са изброени в приложение IV към настоящото решение.
Член 5
Кодовете за преобразуването, на компютър или мултимедиен носител, на данните, посочени в член 4 от Директива 76/625/ЕИО, трябва да съответстват на описанието, дадено в приложение V към настоящото решение.
Член 6
Адресати на настоящото решение са държавите-членки.
Съставено в Брюксел на 27 декември 2001 година.